b"\n_START_ARTICLE_\nAlexandra Orlando\n_START_PARAGRAPH_\nAlexandra Michel Orlando (s. 19. tammikuuta 1987, Toronto) on kanadalainen rytminen kilpavoimistelija. Vuoden 2006 Kansainyhteis\xc3\xb6n kisoissa Melbournessa Orlando voitti kuusi kultamitalia. Samaan ovat aiemmin Kansainyhteis\xc3\xb6n kisoissa pystyneet kanadalainen uimari Graham Smith vuonna 1978 sek\xc3\xa4 australialaiset uimarit Susie O'Neill (1998) ja Ian Thorpe (2002)._NEWLINE_Orlando on voittanut Kanadan mestaruuden vuosina 2003\xe2\x80\x932007. Vuonna 2007 Pan-Amerikan kisoissa h\xc3\xa4n voitti kolme v\xc3\xa4linemestaruutta ja oli maailmanmestaruuskilpailussa yleiskilpailun yhdeks\xc3\xa4s. Orlando oli ensimm\xc3\xa4inen pohjois- tai etel\xc3\xa4amerikkalainen MM-kisojen kymmenen parhaan joukossa sitten vuoden 1984. Orlando oli mukana my\xc3\xb6s vuoden 2008 kes\xc3\xa4olympialaisissa Pekingiss\xc3\xa4._NEWLINE_Orlandon perhetausta on italialainen. H\xc3\xa4nen is\xc3\xa4ns\xc3\xa4 on kotoisin Sisiliasta ja \xc3\xa4iti Salernosta."